এই প্লাজমা সেল বা শ্বেতকণিকার যদি কোনো ক্যানসার হয়, তাহলে একে আমরা বলি প্লাজমা সেল ডিসক্রেসিয়া অথবা মাল্টিপল মায়ালোমা। এর প্রারম্ভিক অবস্থানটা অস্থি-মজ্জার ভেতরে। অস্থি-মজ্জার ভেতরে যে প্লাজমা সেল রয়েছে, সেই প্লাজমা সেলগুলো স্বাভাবিকভাবে বাড়বে, তার কার্যক্ষমতা থাকবে, ইমিউনিটি তৈরি করবে, শরীরের রোগ প্রতিরোধ ক্ষমতা তারা নিশ্চিত করবে। কিন্তু কোনো কারণে যদি এই প্লাজমা সেল ক্যানসারাস হয়ে যায়, তাহলে এর বৃদ্ধিটা হয়ে যাবে অটোনোমাস (স্বাধীন)। নিয়মিত এটি বাড়তে থাকবে।